## Rješenje kojim se Korneliji Lojo oduzima odobrenje za rad brokera

### NN 33/2011 (21.3.2011.), Rješenje kojim se Korneliji Lojo oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

754

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Kornelije Lojo iz Zagreba, Bišćanov put 9 B, za rad brokera, na sjednici održanoj 10. ožujka 2011. godine donijela je

RJEŠENJE

1. Korneliji Lojo iz Zagreba, Bišćanov put 9 B, oduzima se odobrenje za rad brokera.

2. Podaci iz ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 158.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 6. prosinca 2010. godine, sukladno odredbi članka 40. stavak 1. Zakona o općem upravnom postupku i članka 541. stavak 1. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Kornelije Lojo iz Zagreba, Bišćanov put 9 B, za rad brokera.

Nakon izvršenog uvida u predmete Agencije klasa: UP/I-450-08/02-02/132 i klasa: 451-04/10-17/40, utvrđeno je sljedeće:

Rješenjem Komisije za vrijednosne papire Republike Hrvatske, pravnog prednika Agencije, klasa: UP/I-450-08/02-02/132, urbroj: 567-03-02-2, Korneliji Spaček, kasnije Lojo, zaposlenici društva Raiffeisen Vrijednosnice d.o.o., Zagreb, Petrinjska 59 (kasnije zaposlenica investicijskog društva Hita-Vrijednosnice d.d., Zagreb, Palmotićeva 2; dalje u tekstu: Društvo), 26. rujna 2002 godine, izdana je na neodređeno vrijeme dozvola za obavljanje poslova brokera.

Uvidom u predmet Agencije, klasa: 451-04/10-17/40, utvrđeno je da je Društvo dostavilo obavijest da je 30. studenoga 2010. godine zaposlenici Korneliji Lojo prestao radni odnos.

Korneliji Lojo je Zaključkom Agencije, klasa: UP/I-451-04/10-07/60, od 7. prosinca 2010. godine određen rok od 3 (tri) mjeseca za dostavu dokaza da je zaposlena u investicijskom društvu na poslovima brokera. Iz dostavnice je razvidno da je predmetni zaključak Korneliji Lojo uručen 14. prosinca 2010. godine.

Nastavno na spomenuti Zaključak, 25. veljače 2011. godine, Kornelija Lojo je obavijestila Agenciju da od 1. prosinca 2010. godine ne obavlja poslove brokera, s obzirom na to da je zasnovala radni odnos u društvu koje nije investicijsko društvo.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona, propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu, kada je to primjereno, odredi Agencija, ne ispuni te uvjete.

U provedenom postupku utvrđeno je da Kornelija Lojo više ne obavlja poslove brokera, sukladno odredbi članka 24. stavak 1. Zakona, slijedom čega više ne ispunjava uvjete na temelju kojih joj je izdano odobrenje za rad brokera, pa je sukladno odredbi članka 27. stavak 4. Zakona, odlučeno kao u točki 1. izreke rješenja.

Sukladno odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

U skladu s odredbom članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-07/60

Urbroj: 326-111-11-4

Zagreb, 10. ožujka 2011.

Predsjednik Uprave
Ante Samodol, v. r.

Rješenje, NN 33/2011-754